Senere i 2023 ble det offentliggjort at han skulle erstatte Jehan Daruvala for den siste runden i Formel 2-mesterskapet i Yas Marina for MP Motorsport. Colapinto endte på 19. plass i sprintløpet og brøt hovedløpet. Han fikk fast sete hos MP Motorsport for 2024-sesongen, hvor han ble lagkamerat med norske Dennis Hauger. I runden på Imola vant Colapinto sprintløpet, og tok med det sin første seier i Formel 2.